Imtella' Settembru 6, 2021 Ritratti: Tgcom24, Reuters Kappell li kien ta' Napuljun Bonaparte se jinbiegħ f'irkant mill-kumpanija Bonhams. Dan huwa l-ewwel kappell li huwa magħruf b'mod xjentifiku li kien tal-Imperatur Franċiż. Fil-fatt, test tad-DNA li kien sar fuqu kien ta l-konferma li l-kappell kien intlibes minn Bonaparte. Il-kappell kien espost f'Hong Kong, imbagħad ittieħed Pariġi u bħalissa jinsab Londra, fejn fis-27 ta' Ottubru se jinbiegħ f'irkant. Hu stmat li l-kappell iqum tal-anqas bejn £100,000 u £150,000. Mhux eskluż, fil-fatt, li diċ-ċifra tista' tispara sew 'il fuq peress li fl-imgħoddi kpiepel oħra milbusa minn Napuljun inbiegħu anki għal aktar minn $2,000,000.